Må ikke forveksles med Hitratunnelen.
**Hidratunnelen**, også omtalt som **Hidra landfast**, var en en lenge planlagt undersjøisk veitunnel som skulle knytte sammen øya Hidra med fastlandet i Flekkefjord kommune i Agder. 

Tunnelen var planlagt å gå under Hidrasundet og skulle avløse fergesambandet Kvellandstrand–Launes på fylkesvei 469. I årene rundt 2010 forelå det konkrete utbyggingsplaner for strekningen, og prosjektet ble lyst ut på anbud i 2012 med planlagt ferdigstillelse høsten 2014. Da dårlig fjellkvalitet fordyret prosjektet betydelig, ble tunnelplanene lagt på is. Agder fylkesting vurderte senere å erstatte den planlagte tunnelen med en bro, men i juni 2023 skrinla fylkestinget alle planene om en fastlandsforbindelse til Hidra for godt.

Bakgrunn
--------

Planene om en fastlandsforbindelse over Hidrasundet har eksistert i flere tiår, og lokalbefolkningen på Hidra har jobbet for å få erstattet dagens fergesamband. Etter år 2000 kom konkrete planer om en 3,2 kilometer lang undersjøisk tunnel, og tunnelprosjektet fikk støtte hos både kommune- og fylkestingspolitikere i daværende Vest-Agder fylke. 

Vinteren 2010 ble prosjektet beregnet til 342 millioner kroner, og Stortinget godkjente delvis bompengefinansiering av Hidratunnelen. Nyere undersøkelser viste at berggrunnen under Hidrasundet var dårlig, noe som utløste krav om bedre overdekning og lengre tunnel. I 2012 var kostnadsanslaget 423 millioner kroner, men da anbudene kom inn, lå prisen på nærmere 500 millioner kroner. Det lyktes ikke å få fullfinansiert prosjektet, og tunnelplanene ble skrinlagt.

Fylkespolitikerne i Vest-Agder behandlet siden planene flere ganger. Blant annet vurderte man alternativer der en erstattet den planlagte tunnelen med en bro eller en tunnel med større stigning. I juni 2023 besluttet Agder fylkesting å skrinlegge alle planer om fastlandsforbindelsen. Årsakene er den høye utbyggingskostnaden og de store utslippene en utbygging vil føre med seg.

Se også
-------

* Veitunneler i Norge
* Undersjøiske veitunneler i Norge

Referanser
----------

1. 1 2  «Skrinlegger alle planer om bru/tunnelforbindelse til Hidra». *Veier24.no* **(norsk)**. 21. juni 2023. Besøkt 17. juli 2023.
2. 1 2  Jacobsen, Hans E. h. «Blått lys for Hidra-tunnelen». *Aftenbladet* **(norsk)**. Besøkt 30. oktober 2019.
3. ↑  «Hidra-tunnel om tre år». *Aftenposten*. Besøkt 30. oktober 2019.
4. ↑  «Hidratunnelen kan bli 60 millioner dyrere / Vest-Agder fylkeskommune». *www.vaf.no*. Arkivert fra originalen 30. oktober 2019. Besøkt 30. oktober 2019.
5. ↑  Sundsdal, Svein (25. april 2017). «Fortsatt håp om tunnel til Hidra». *NRK*. Besøkt 30. oktober 2019.
6. ↑  «Saksprotokoll: Ferjefritt Agder. Fastlandsforbindelse for Hidra og Andabeløy.». Agder fylkesting. 20. juni 2023. Besøkt 17. juli 2023.

| * v
* d
* r
Veitunneler i Agder |
| --- |
| Nåværende | 
* Austad
* Baneheia
* Bankan
* Bieheia
* Bjorvik
* Bjørkås
* Blødekjær
* Brattheia
* Breivikodd
* Breiøygard
* Bruliheia
* Brurås
* Bukkestein
* Byklestig
* Djupedal
* Drangeid
* Egddal
* Eie
* Engelsheia
* Fedaheia
* Flekkerøy
* Fløyhei
* Fosseland
* Fånefjell
* Gaupås
* Geitskarberg
* Gjeilene
* Grimstadporten
* Gåsheller
* Handeland
* Hannevik
* Haumyrheia
* Havstad-Kuviga
* Heddenes
* Hesthag
* Jegersberg
* Kirkeheia
* Kleven
* Kongevoll
* Kvernås
* Kårsbakk
* Lavoll
* Lervik
* Likstein
* Lindelia
* Lindland
* Loga
* Løeheia
* Mjåvannsheia
* Nomeland
* Oddernes
* Opofte
* Ravneheia
* Sandnesheia
* Sira
* Skifjell
* Skjeggestad
* Skårland
* Songefjell
* Steinsås
* Studeheia
* Støleheia
* Svåa
* Svindland
* Søgne
* Sørlandsporten
* Teistedal
* Torsbuås
* Træfjell
* Trøde-Bråhei
* Vatland
* Vesterled
* Vestervei
* Volleberg
* Vågsbygdporten
* Ørneheia
* Østerå
* Østre Vallesverd
* Åtland

 | tunnel |
| Under bygging | 
* Kålåsen (2025)
* Rossåsen (2025)

 |
| Planlegges | 
* Eikeråsheia
* Hidra
* Otra (E18 Ytre ringvei)
* Skreheia
* Vråheia

 |